ปิดลงทะเบียนคนจน 15พ.ค.ไม่มีรอบสอง
คลังปิดรับลงทะเบียนคนจน 15 พ.ค.นี้ ยันไม่มีขยายเวลารอบ 2 ยอดล่าสุด 12.5 ล้านคน
15 พ.ค. 2560

คลังปิดรับลงทะเบียนคนจน 15 พ.ค.นี้ ยันไม่มีขยายเวลารอบ 2 ยอดล่าสุด 12.5 ล้านคนนายสมชัย สัจจพงษ์ ปลัดกระทรวงการคลัง เปิดเผยว่า กระทรวงการคลังจะเปิดรับลงทะเบียนโครงการสวัสดิการแห่งรัฐปี 2560 ในวันที่ 15 พ.ค.นี้ เป็นวันสุดท้าย และรัฐบาลจะไม่มีการขยายเวลาการลงทะเบียน จึงขอให้ประชาชนผู้มีรายได้น้อยต่ำกว่า 1 แสนบาท/ปี เร่งมาลงทะเบียนเพื่อรับสิทธิประโยชน์การช่วยเหลือจากภาครัฐ ทั้งนี้ ยอดลงทะเบียนผู้มีรายได้น้อยตั้งแต่เริ่มเปิดวันที่ 3 เม.ย. ถึงปัจจุบันมีแล้ว 12.5 ล้านคน คาดว่าเมื่อสิ้นสุดการลงทะเบียนจะมีผู้มีรายได้น้อยมาลงทะเบียนประมาณ 13 ล้านคน ต่ำกว่าที่คาดการณ์ไว้ว่าจะมีผู้มาลงทะเบียน 15 ล้านคน เนื่องจากที่ผ่านมาอาจมีปัญหาการประชาสัมพันธ์เข้าไม่ถึงบางพื้นที่ที่ห่างไกล ทำให้ชาวบ้านบางกลุ่มไม่ได้เดินทางมาลงทะเบียนสำหรับแนวทางการช่วยเหลือผู้มีรายได้น้อยที่อยู่ต่ำกว่าเส้นความยากจน คลังอยู่ระหว่างการพิจารณารูปแบบการช่วยเหลือเพิ่มเติมจากคนทั่วไปอยู่